03/12/2020 | Administración LocalMunicipal
Muros
Elevación automática a definitivo do acordo de aprobación inicial do Plan económico financeiro para o período 2020/2021

ANUNCIO ELEVACIÓN AUTOMÁTICA A DEFINITIVO DO ACORDO DE APROBACIÓN INICIAL DO PLAN ECONÓMICO FINANCEIRO PARA O PERÍODO 2020/2021. Rematado o prazo de exposición ao público do acordo de aprobación inicial do Plan Económico Financeiro (PEF) 2020/2021, adoptado polo Pleno da Corporación do Concello de Muros (A Coruña) en sesión celebrada o 29 de outubro de 2020, sen que fora presentada alegación algunha, e de conformidade co establecido nos artigos 20 do RD 500/90, do 20 de abril e 169 e 170 do RD Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, en relación co artigo 23.4. da Lei Orgánica 2/2012, do 27 de abril, de Estabilidade Orzamentaria e Sustentabilidade Financeira o referido acordo elévase automaticamente a definitivo sendo o texto íntegro do PEF o seguinte. PLAN ECONÓMICO FINANCEIRO 2020/2021 (PEF). Entidade: Concello de Muros (A Coruña) NIF: P1505400J Motivo da súa redacción: incumprimento do obxectivo de estabilidade e da regra do gasto na liquidación do exercicio 2019 e incumprimento do PEF 2018/2019. I. Introdución. II. Ámbito subxectivo de aplicación e relación de entidades dependentes. III. Causas, diagnóstico e previsión temporal. IV. Medidas: descrición, cuantificación e calendario. V. Conclusión e obxectivo. VI. Procedemento de aprobación. I. Introdución. A Lei orgánica 2/2012, do 27 de abril, de estabilidade orzamentaria e sustentabilidade financeira, estableceu como un dos pilares esenciais da xestión orzamentaria que a elaboración, aprobación e execución dos orzamentos e demais actuacións que afecten aos gastos e ingresos dos distintos suxeitos económicos comprendidos no seu ámbito de aplicación, realizarase no marco da estabilidade orzamentaria, coherente ca normativa europea, entendendo por tal a situación de equilibrio ou superávit estrutural. Igualmente colocou no primeiro plano da xestión das facendas públicas, a obriga de que todas as actuación das Administracións públicas deberán garantir as sustentabilidade financeira entendida como a capacidade para financiar compromisos de gastos presentes e futuros dentro dos límites de déficit, débeda pública e morosidade da débeda comercial, conforme ao establecido na propia lei, na normativa sobre morosidade e na normativa europea. A instrumentación destes dous principios de conduta administrativa en materia de xestión financeira e orzamentaria, concrétase para as Entidade locais na obriga de manter permanentemente unha posición de equilibrio ou superávit orzamentario, e o cumprimento da regra de gasto que ten por obxecto conter o crecemento do gasto computable, entendendo por tal os empregos non financeiros definidos en termos do Sistema Europeo de Contas Nacionais e Rexionais, excluídos os intereses da débeda, os gastos discrecionais en prestacións por desemprego, a parte do gasto financiado con fondos finalistas procedentes da Unión Europea ou de outras Administracións Públicas e as transferencias ás Comunidades Autónomas e ás Corporacións Locais vinculadas ao sistema de financiamento. O artigo 12 da Lei Orgánica 2/2012, do 27 de abril, establece que a variación do gasto computable non poderá superar a taxa de referencia de crecemento do PIB de medio prazo da economía española, correspondéndolle ao Ministerio de Facenda a súa determinación. Para as Corporacións locais cúmprese a Regra do Gasto, se a variación, en termos SEC, do gasto computable de cada corporación local, entre dous exercicios económicos, non supera a referida taxa de referencia, modificado, no seu caso, no importe dos incrementos permanentes e minoracións de recadación derivados de cambios normativos. O Consello de Ministros en sesión celebrada o 11 de febreiro de 2020, adoptou o acordo de fixar o obxectivo de estabilidade orzamentaria para o período 2020/2023 para o conxunto das Administracións Públicas e para cada un dos subsectores quedando en cero para as Entidades locais en cada un dos exercicios. Igualmente acordou que a variación do gasto computable para as Corporacións locais non poderá superar a taxa de referencia do crecemento do PIB de medio prazo da economía española do 2,9 %, 3,00 %, 3,2 % e 3,3 % para cada ano considerado. Dentro deste marco normativo o Concello de Muros (A Coruña) mediante Resolución da Alcaldía núm.480/2020, do 28 de abril aprobou a liquidación do Orzamento Municipal vixente no exercicio 2019 (prorrogado do 2015), previa emisión do informe de Intervención 93/2020, do 28/04 de evaluación do cumprimento do obxectivo de estabilidade orzamentaria, regra de gasto, débeda pública e sustentabilidade financeira, ao amparo do establecido no artigo 16.2. do RD 1436/2007, do 2 de novembro. O presente Plan Económico Financeiro ten causa no citado informe de evaluación, que acredita o incumprimento do PEF 2018/2019 en canto a regra de gasto e obxectivo de estabilidade orzamentaria no exercicio 2019, e formúlase de conformidade co establecido nos artigos 21 e 23 da Lei Orgánica 2/2012, do 27 de abril de estabilidade orzamentaria e sustentabilidade financeira, axustándose o seu contido ao establecido no artigo 20 do RD 1436/2007, do 2 de novembro, polo que se aproba o regulamento de desenvolvemento da Lei 18/2001 da Lei Xeral de estabilidade Orzamentaria, na súa aplicación ás Entidades locais. A Dirección Xeral de Política Financeira, Tesouro e Fondos Europeos da Concellería de Facenda da Xunta de Galicia, con data 17 de xullo de 2020 (RE núm.20200900000075 do 20/07/2020) remite escrito de requirimento de elaboración e aprobación dun novo Plan Económico Financeiro para o período 2020/2021, advertindo que o seu contido vinculan a execución económica, financeira e orzamentaria da entidade ata o fin do seu período de vixencia e que o límite da regra de gasto para o exercicio 2020 será o deducido da anualidade 2019 do PEF 2018/2019 incrementado pola taxa de referencia de crecemento do produto interior bruto de medio prazo da economía española a aplicable ao exercicio 2020 do 2,9 por 100 (4.934.038,44 euros). Polo tanto o incumprimento dos obxectivos marcados no PEF para as regras fiscais dará lugar ao incumprimento deste e, consecuentemente, á aplicación dos artigos 25.1 ou 25.1. e 21 da LOEOSF, segundo a infracción se produza no primeiro ou no segundo exercicio, respectivamente. De conformidade cos artigos 25.1. e 26 da Lei Orgánica de Estabilidade Orzamentaria e Sustentabilidade Financeira, se transcorrido o prazo fixado no artigo 23.4. non se presentara ou non se aprobara o plan económico financeiro a Administración pública responsable deberá aprobar no prazo de 15 días desde que se produza o incumprimento, a non dispoñibilidade de créditos e efectuar a correspondente retención que garantan o cumprimento do obxectivo de estabilidade, así como constituír, cando o solicite o Ministerio de Facenda e Administracións Públicas, un depósito con intereses no Banco de España equivalente ao 0,2 por 100 do seu Produto Interior Bruto nominal. Transcorridos tres meses desde a constitución do depósito sen que se presentara ou aprobara o plan, ou non se aplicaran as medidas contidas nel, o depósito non devengará intereses. Transcorridos 3 meses adicionais nos que persistira o incumprimento poderá acordarse que o depósito se converta en multa coercitiva. De non adoptarse algunha das medidas anteriores ou estas foran insuficientes, o Goberno poderá acordar o envío, baixo a dirección do Ministerio de Facenda e Administracións Públicas, unha comisión de expertos para valorara a situación económico –orzamentaria e formular unha proposta de medidas que serán de obrigado cumprimento para a administración incumpridora. Se a Corporación Local non adoptase acordo de non dispoñibilidade de créditos, non constituirá o deposito referido, ou non adoptase as medidas propostas pola comisión de expertos, requirirase pola Comunidade Autónoma que teña asumida a tutela financeira o seu cumprimento, dentro dun prazo indicado ao efecto, adoptando as medidas necesarias para a súa execución forzosa. Se persistira o incumprimento poderá considerarse como xestión gravemente danosa para o interese xeral, e poderá procederse a disolución dos órganos da Corporación Local incumpridora, de conformidade co previsto no artigo 61 da Lei 7/1985, do 2 de abril, reguladora das Bases de Réxime Local. II. Ámbito subxectivo de aplicación e relación de Entidades dependentes. O ámbito subxectivo de aplicación do presente PEF afectará ás Entidades locais e órganos dependentes de conformidade co establecido no artigo 2 do RD 1436/2007, do 2 de novembro. O Concello de Muros (A Coruña) con CIF: P1505400J, non ten organismos autónomos nin outros entes dependentes da Entidade local, nin entidades públicas empresariais nin sociedades mercantís. III. Diagnóstico, causas e previsión temporal.1. Diagnóstico. Como consecuencia dos datos deducidos da liquidación do orzamento municipal do exercicio 2017, o Pleno da corporación do Concello de Muros (A Coruña) en sesión celebrada o 27 de setembro de 2018 aprobou un Plan Económico Financeiro para o período 2018/2019, cuxo resultado deducido das respectivas liquidacións foi o seguinte: No informe de Intervención núm.92/2020 do 28/04 de evaluación do cumprimento do obxectivo de estabilidade orzamentaria, regra de gasto, débeda pública e sustentabilidade financeira na Liquidación do orzamento de 2019, faise constar expresamente o incumprimento do obxectivo de estabilidade da regra do gasto nos seus puntos VI e VII: a) Estabilidade orzamentaria. b) Regra de gasto. (2) Incremento deducido da diferenza entre 4.639.001,99 euros e 5.400.420,30 euros. Respecto do exercicio 2018, produciuse un claro e moi significativo incumprimento das regras fiscais, pasándose dunha situación de capacidade de financiamento de 870.726,32 euros a un escenario no 2019 de necesidades de financiamento de 107.690,24 euros, o que significou unha perda de fontes de financiamento de 978.416,56 euros, equivalente ao 14,57 por 100 dos ingresos non financeiros do exercicio. En canto a regra de gasto, o incumprimento do gasto computable previsto no PEF para o ano 2019 acadou a cifra de 605.436,39 euros representando unha desviación sobre o obxectivo do 11,21 por 100 e un aumento importante do gasto respecto do exercicio 2018.2. Causas. I. Gastos non financeiros aplicados á orzamento. O incumprimento de maior impacto sobre as regras fiscais corresponden aos capítulos 1, 6 e 7 do estado de gastos cuxas aplicacións, en relación co exercicio 2018, aumentaron en 376.760,82, 281.351,27 e 21.629,20 euros respectivamente, e no volume de gastos realizados no exercicio sen dotación orzamentaria que aumentan as aplicacións non financeiras por importe de 353.318,62 euros. Cadro comparativo das ORN liquidadas dos exercicios 2018 e 2019: Desviación entre as previsións dos créditos iniciais contidas no PEF 2018/2019 para o exercicio 2019 e as realizacións obtidas da liquidación do orzamento. O incumprimento das regras fiscais está motivado polas seguintes causas: a) Capítulo 1 de gastos de persoal. Analizando as circunstancias da xestión de cada programa as causas das desviacións son as seguintes: - Incrementos retributivos do artigo 3. Dous do RD lei 2/2020, do 21 de xaneiro, polo que se aproban medidas urxentes en materia de retribucións no ámbito do sector público. - Incrementos das retribucións das novas contratación temporais en aplicación da cláusula 4ª do Acordo marco que consta como anexo a Directiva 1999/70/CE do Consello do 28 de xuño de 2019 sobre o traballo de duración determinada, e pola cal en virtude do principio de non discriminación, as retribucións do persoal laboral temporal deben ser fixadas de acordo cos postos de traballo fixos comparables, salvo que se xustifique o trato diferente por razóns obxectivas. - Aumento das baixas por IL que pasaron de 41 no exercicio 2018 a 72 no 2019 o que produciu un aumento dos custes salariais equivalentes ao complemento salarial aprobado mediante acordo adoptado polo Pleno da Corporación en sesión celebrada o 28 de febreiro de 2019, polo que se garante ao persoal do Concello de Muros incluído no Réxime Xeral da Seguridade Social un complemento retributivo dende o primeiro día da IL que sumada á prestación da TX da Seguridade Social acade o 100 por 100 da retribucións que tiña acreditadas no mes de inicio da incapacidade. - Execución de sentenza núm.2578/2018 do Xulgado do Social núm.2 de Santiago de Compostela pola que se declara a arquitecto técnico persoal laboral indefinido non fixo, dando lugar a liquidación de retribucións equivalentes ás dun funcionario do subgrupo A2 e nivel 25 de complemento de destino, desde o mes de decembro de 2018, e a acta de inspección da Tesourería Xeral da Seguridade Social núm.152019008007160 por importe de 38.797,66 euros en concepto de cotas a cargo da Entidade devengadas e non liquidadas dos últimos catro anos correspondentes ao referido traballador. Sobre a área de gasto 1 “Servizos públicos básicos” o aumento neto do gasto de persoal que se traslada a estabilidade a través das obrigas recoñecidas netas por operacións non financeiras ascende a 32.171,31 euros. - Aumento da contratación laboral temporal nas áreas de gas 2 “Actuacións de protección e promoción social” (SAF), que pasao dun total de 56 contratos formalizados no exercicio 2018 a 60 no exercicio 2019 - Na área de gasto 3 “Produción de bens públicos de carácter preferente” os incrementos producidos no capítulo 1 de persoal teñen a súa orixe nos seguintes feitos: i) excedencia voluntaria en febreiro de 2018 cuxa vacante non foi cuberta interinamente ata marzo de 2019. ii) Xestión dos obradoiros de emprego “Sete Fontes- 2018” e “Fontiñas Xuvenil -2019” cun incremento de gastos de persoal de 221.998,59 euros, non acompasado ca xestión dos ingresos afectados. iii) Aumento da contratación temporal na área de deportes pasando de 7 no 2018 a 9 no 2019, cun incremento de gasto de 21.475,53 euros. O conxunto da área de gasto 3, sofre un incremento do capítulo 1 de 233.148,73 euros que se traslada as obrigas recoñecidas netas por operacións non financeiras para o cálculo da capacidade ou necesidade de financiamento. Os dereitos recoñecidos netos por recursos afectados correspondentes aos obradoiros de emprego, que minoran o impacto do maior gasto, ascenderon a 234.414,34 euros, sendo a repercusión neta dos proxecto sobre o capítulo 1 de 39.249,82 euros. - Cobertura accidental da Tesourería Municipal desde outubro de 2018 ata agosto de 2019, ocasionando un aumento correlativo das obrigas recoñecidas netas neste último exercicio. O impacto neto sobre as operacións non financeiras dos aumentos do capítulo 1 na área de gasto 9 “Actuacións de carácter xeral” ascende a 25.292,33 euros. - Finalmente en canto as causas que xustifican o importante aumento dos gastos de persoal no exercicio 2019, o impacto global das mesmas sobre o obxectivo de estabilidade debe ser ponderado mediante minoración do menor gasto producido respecto do exercicio 2018 na área de gasto 4 “Actuacións de carácter económico” (55.425,44 euros). Como consecuencia delo o aumento das obrigas recoñecidas netas do capítulo 1 no exercicio 2019 respecto do exercicio anterior ascenden a 376.760,82 euros. b) Capítulo 6 de investimentos reais. Analizando as circunstancias da xestión de cada programa as causas do incremento mais significativas son as seguintes: i) Aumento importante de obra executada no programa de vías públicas respecto do exercicio 2018 por importe de 86.431,55 euros. ii) Adquisición de equipamento para a bibliotecas e arquivos por importe de 14.516,16 euros. iii) Aumento dos investimentos de reposición de infraestruturas deportivas por importe de 29.416,58 euros. iv) Aumento de investimentos en equipamento turístico por importe de 41.480,25 euros. A case totalidade do investimento executado conta con recursos afectados procedentes de outras administracións públicas cuxo efecto recóllese en estabilidade a través dos ingresos non financeiros do exercicio e en regra de gastos con minoración do gasto computable dos ingresos afectados realizados no exercicio procedentes de outras administracións públicas. c) Capítulo 7 de transferencias de capital. Os aumentos de 21.629,20 euros respecto do exercicio anterior corresponde ás subvencións recoñecidas no exercicio a favor de familias e institucións sen ánimo de lucro para rehabilitación de vivendas do casco histórico de Muros, financiado integramente pola fase 11 do Plan Estatal de fomento do alugamento de vivendas, a rehabilitación edificatoria e a rexeneración e renovación urbanos 2013/2016 dentro do proxecto de gasto 2019/2/IGV11/1, cuxos remanentes de crédito foron incorporados a través do expediente núm.845/2019 financiados co remanente líquido de tesourería, e en consecuencia, producíndose un aumento das aplicacións non financeiras. II. Gastos e pagos realizados non financeiros pendentes de aplicar a orzamento. a) O saldo acumulado das contas 41310 e 41313 de acredores por operacións pendentes de aplicar a orzamento a 31/12/2019 ascendeu a 511.780,95 euros dando lugar a un aumento das aplicacións non financeiras e do déficit orzamentario e un aumento do gasto computable en regra de gasto por importe de 353.318,62 euros. Un análise pormenorizado deste saldo pon de manifesto a seguinte clasificación económico – funcional: Os datos anteriores, indican que os créditos definitivos do Orzamento Municipal de 2015 -prorrogados no exercicio 2019 foron manifestamente insuficientes para atender os compromisos de gastos do exercicio, no só polo seu volume, senón tamén porque parte de aqueles, por importe de 196.203,78 euros, foron destinados a imputar gastos pendentes de aplicación do exercicio 2018 e anteriores, financiados co remanente líquido de tesourería. Debe facerse especial mención as sentenzas xudiciais firmes recaídas a favor de Construcciónes Yoni Tuñas, S. L. e da Sociedad General de Autores e Editores, cuxo impacto sobre as magnitudes económicas ascendeo a 70.912,61 euros, dos cales 40.570,15 correspondentes a gastos de investimento. Igualmente resulta importante destacar, polo seu impacto sobre o total dos gastos pendentes de imputar a orzamento, os investimentos adicionais realizados sen dotación orzamentaria por importe de 33.873,92 euros. b) Na conta 5550 “Pagos pendentes de aplicación” o saldo existente a 31/12/2019 ascendeo a 129.769,55 euros, dos cales 86.259,80 euros corresponden as retencións practicadas no exercicio pola Consellería de Facenda da Xunta de Galicia sobre o FCL por impago ao Consorcio Galego de Servizos de Igualdade da apartación municipal para financiar os gastos de funcionamento do Centro de Día (22.850,26 euros) e da Escola Infantil (63.409,54 euros). III. Ingresos non financeiros. Cadro comparativo dos DRN liquidados dos exercicios 2018 e 2019: Desviación entre as previsións contidas no PEF 2018/2019 para o exercicio 2019 e as realizacións obtidas da liquidación do orzamento. Os dereitos recoñecidos netos liquidados no exercicio 2019 por operacións non financeiras superaron nun 10,93 por 100 a previsión tendencial contemplada no PEF para o exercicio 2019, o que indica que o impacto sobre o incumprimento da estabilidade orzamentaria recae integramente sobre o gasto non financeiro imputado ou pendente de imputar ao orzamento. Tendo en conta que moitas das ordenanzas fiscais vixentes recollen tipos impositivos e cotas tributarias que levan desde o ano 1990 sen actualizar, que existen actividades non suxeitas a tributación, e que hai un importante déficit de xestión tributaria, podemos afirmar que o Concello ten un amplo marxe para mellorar a capacidade de xerar fluxos de ingresos por tributos municipais, constituíndo un dos puntos fortes da facenda desta Entidade local. IV. Conclusións do diagnóstico. Apreciase, con carácter xeral, un desbordamento profundo e estrutural dos gastos non financeiros respecto da previsión tendencial e dos obxectivos fixados para o 2019 no PEF 2018/2019, con incidencia en todos os capítulos de gastos. Nos gastos de persoal ten unha incidencia determinante no resultado obtido o importante peso que ten a contratación temporal realizada e o impacto que da mesma se deriva polo recoñecemento da xurisdición social de relacións laborais indefinidas non fixas e os efectos económicos que dita declaración comporta. Os aumento de gastos en bens correntes e servizos imputables ao capítulo 2 da estrutura orzamentaria reflicten unha ineficiente xestión, ao tramitarse case na súa totalidade a través da contratación menor, a pesares do carácter excepcional que a Lei de Contratos do sector Público lle atribúe a esta modalidade de contratación. Este feito, xunto co importante nivel de servizos prestados pola Entidade, afectou ao principio de economía e eficiencia na contratación e deu lugar a gasto correntes sen dotación orzamentaria que excederon nun 20 por 100 as obrigas recoñecidas imputadas orzamentariamente no exercicio 2019. As deficiencias de xestión deste capítulo de gastos en exercicios anteriores arrastrou consigo ao capitulo 3 ao ter que facer efectivos intereses de demora no recoñecemento de obrigas e ordenación de pagos derivados de sentenzas xudiciais firmes. O importante nivel de servizos prestados ou a súa implantación sen a suficiente cobertura financeira, tamén reflíctese na contía das transferencias correntes que foron pagadas sen dotación orzamentaria para atender a apartación municipal do Centro de Día e da Escola Infantil, ou no gasto pendente de imputar ao orzamento do exercicio 2019 a favor da Mancomunidade de Concellos da serra da Barbanza en concepto de apartación para financiar a xestión de residuos sólidos urbanos. En conxunto estes gastos ascenderon a 121.746,80 euros. A realización de proxecto de gastos con financiamento afectado pospagable nos que non existe acompañamento entre o fluxo dos gastos devengados e de dereitos liquidados, é outro factor de relevancia que ten consecuencias sobre o cumprimento do obxectivo de estabilidade, non así sobre a regra de gasto, e que da lugar a un aumento das aplicacións financeiras no exercicio e un aumento do déficit, polo importe dos gastos anticipados pola entidade sobre os recursos afectados pendentes de percibir. Este mecanismo xustifica o importante aumento dos gastos de persoal no exercicio 2019 como consecuencia da xestión simultanea de dous obradoiros de emprego, que como se indicou, tivo un impacto sobre o capítulo 1 de 221.998,59 euros. Finalmente reiterar que os ingresos acadaron niveis moi superiores as previsións tendencias e polo tanto o incumprimento das regras fiscais recae integramente sobre os gastos non financeiros aplicados ou pendentes de aplicar ao orzamento.3. Previsión temporal De acordo cos datos históricos da liquidación do orzamento dos exercicios 2017, 2018 e 2019 as previsións tendenciais de ingresos e gastos serían as seguintes, baixo o suposto de que non se producen cambios nas políticas fiscais: I. Xustificacións das previsións tendenciais de ingresos. a) No capítulo 1 de impostos directos (IBI, IVTM, IAE e IIVTNU), contémplase no 2020 os incrementos dos dereitos liquidados netos derivados do incremento anual do valor catastral do IBI -urbana por aplicación do establecido no artigo 68 do RD lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais. As previsións de dereitos liquidados netos no exercicio 2021, modéranse levemente, ca finalidade de reflectir o impacto da situación económica nas arcas municipais, pero mantense en niveis próximos aos do ano 2020. b) O capítulo 2 de impostos indirectos (ICIO), contémplase nos dous exercicio considerados en niveis de liquidación similares recollendo a evolución tendencial dos últimos cinco anos, baixo a consideración que nos últimos anos o sector da construcción está en niveis de estancamento sostible. c) As taxas e outros ingresos do capítulo 3, como consecuencia da situación de crise sanitaria producida pola COVID-19, reflicten no 2020 un descenso da recadación como consecuencia do acordo de suspensión temporal da taxa por utilización privativa e aproveitamento especial do dominio público local con mesas e cadeiras, e do prezo público pola utilización da piscina municipal. Recolle igualmente o aumento derivado da aplicación do principio de rexistro bruto dos ingresos da taxa pola recollida domiciliaria de lixo correspondente a liquidación definitiva do exercicio 2019 realizada polo Servizo de Recadación da Deputación Provincial da Coruña. No ano 2021, aplicando o principio de prudencia, e baixo a consideración de que se produzan os efectos económicos negativos derivados da crise sanitaria, moderase a previsión do dereitos recoñecidos netos, se ben estímase un leve aumento dos rendementos derivados das ocupacións do dominio público local con mesas e cadeiras e do servizo da piscina municipal. d) En ambos exercicios recóllense as transferencias correntes do capítulo 4 incondicionadas e aquelas que corresponden a gastos con financiamento afectado que se veñen producindo de xeito estable ao longo de varios exercicios. Ten un impacto relevante no exercicio 2020 a previsión de dereitos liquidados polos fondos da Deputación Provincial transferidos para atender o financiamento de gastos correntes estruturais, facendo que os dereitos liquidados netos aumenten respecto do exercicio 2019. No 2021 a previsión de dereitos recoñecidos netos descende ao estar pendente o acordo plenario en relación co destino que o Concello lle dea aos fondos asignados ao Plan de Obras e Servizos de 2021. Debido a súa importancia cuantitativa, considerouse prudente non recollelo nas previsións tendencias nin nas medidas de axuste, constituíndo unha mellora adicional aos resultados do Plan se o acordo que eventualmente se adopte vai no sentido de destinar parte dos fondos a esa finalidade. e) Respecto do capítulo 7 de transferencias de capital, vese incrementada a previsión de dereitos recoñecidos netos nos dous exercicios, con un impacto mais relevante no exercicio 2021. O motivo desta previsión tendencial radica no feito de que se adxudicaron a finais do 2019 e ao longo do 2020 obras incluídas nos Plans Provinciais dos exercicios 2017 e 2018 dando lugar a unha estimación de maiores ingresos no 2021 procedentes dos citados Plans acompasados ca demora na adxudicación e posterior execución das obras. f) No capítulo 9 de pasivos financeiros contémplase un aumento das previsións iniciais nos dous exercicios polos importes dos préstamos incluídos Plan Provincial de Obras e Servizos, destinados a amortizar anticipadamente a débeda financeira. II. Xustificacións das previsións tendenciais de gastos. a) Os gastos de persoal do capítulo 1 recollen as obrigas recoñecidas polos custes laborais calculados para o 2020 e 2021 da totalidade da plantilla de persoal funcionario e laboral fixo, dos postos estruturais ocupados por persoal laboral temporal e aqueles outros postos temporais necesarios para atender o funcionamento dos servizos. En ambos exercicios contémplanse aumentos sobre os custes laborais previstos correspondentes a realización de horas extras, execución de sentenzas xudiciais e gastos sociais. A previsión para os dous exercicios sitúa en valores similares os gastos do capítulo 1. b) As previsións tendenciais das obrigas recoñecidas netas por gastos en bens correntes e servizos do capítulo 2, teñen un maior incremento no 2020, por canto reflicten os gastos iniciais non previstos derivados da execución de sentenzas xudiciais, do maior gasto financiado con fondos provinciais do Plan de Obras e Servizos e os maiores gastos derivados do recoñecemento extraxudicial de crédito do exercicio 1/2020REC. No exercicio 2021, a pesares de que se contempla un recoñecemento extraxudicial de créditos, as previsións caen ao non considerar o financiamento provincial dos gastos correntes con recursos afectados non tidos en conta nas previsións de ingresos. c) As obrigas recoñecidas netas por gastos financeiros do capítulo 3 aumentan no exercicio 2020 polas liquidacións do exercicio derivadas da execución de sentenzas firmes. No 2021 a previsión tendenciais recollen os intereses da débeda financeira viva e un tanto alzado en concepto de intereses de demora por execución de sentenzas. d) No capítulo 4 de transferencias correntes as previsións das obrigas recoñecidas netas reflicten no exercicio 2020 as transferencias a entidade supramunicipais e de agrupación de municipios das que forma parte o Concello de Muros, así como as subvencións nominativas, e as concedidas mediante concorrencia competitiva. No 2021 recóllense ademais as transferencias a comunidade autónoma como apartación municipal para financiar os servizos da escola infantil e centro de día e o aumento da apartación anual acordado pola Mancomunidade de Municipios da Serra da Barbanza para responder pola execución de sentenzas xudiciais firmes. e) En canto aos investimentos reais do capítulo 6, no 2020 recóllense as obrigas recoñecidas netas correspondentes ás obras xa executadas e aquelas sobre as que existe previsión de que se executen e certifiquen antes do 31 de decembro. Igualmente neste exercicio contémplase os investimentos executados e aprobados a través do recoñecemento extraxudicial de créditos. No 2021 non se contemplan gastos realizados sen dotación orzamentaria e faise unha previsión da obra certificada tendo en conta o estado de tramitación dos expedientes de contratación e os prazos de execución da obra adxudicada. f) A previsión tendencial do capitulo 7 de transferencias de capital, no 2020 non contempla liquidación algunha e no 2021 recollen un importe estimado das subvencións que se concedan no exercicio financiados cos fondos anticipados do Ministerio de Fomento e do IGVS. g) Finalmente as previsións dos pasivos financeiros do capítulo 9 recollen nos dous exercicios as cotas anuais das operacións de préstamo vivas, non vencendo en ningún dos exercicios considerados o prazo de carencia dos préstamos da Deputación Provincial destinados a amortización anticipada da débeda financeira. Nestas condicións os datos obtidos en relación co cumprimento do obxectivo de estabilidade, regra do gasto, sustentabilidade financeira, débeda comercial e PMP serían os seguinte: a) Estabilidade Orzamentaria: (1) Os importes en positivo son capacidade de financiamento. b) Regra de gasto: (1) Os importes en negativo son incumprimentos. c) Sustentabilidade financeira: d) Débeda comercial e PMP: Como pódese apreciar da proxección realizada da evolución dos gastos e ingresos non financeiros nos exercicios 2020 e 2021 sen adoptar ningún ha medida correctora, mantense o cumprimento do obxectivo de estabilidade e o incumprimento da regra de gasto, baixo a consideración, de acordo co criterio mantido pola Dirección Xeral de Política Financeira, Tesouro e Fondos Europeos da Consellería de Facenda da Xunta de Galicia, de que o límite do gastos computable será o deducido da anualidade 2019 do PEF 2018/2019 incrementado pola taxa de referencia de crecemento do produto interior bruto de medio prazo da economía española a aplicable ao exercicio 2020 do 2,9 por 100, é dicir 4.934.038,44 euros IV. Medidas: Descrición, cuantificación e calendario. Sobre empregos non financeiros. As declaracións de crédito dispoñible corresponden a postos de traballo de carácter estrutural sobre os que se produciu unha renuncia expresa voluntaria (informador turístico- área de gasto 3), que constan como vacante por xubilación (Policía local: área de gasto 1), sobre os que existe unha baixa por IL prolongada a varios exercicios (Técnico da Administración Xeral de Secretaría- área de gasto 9) ou nos que se produciu por esta causa o pago directo por parte da Tesourería Xeral da Seguridade Social (limpeza de edificios: área de gasto 3; auxiliar do SAF: área de gasto 2; Oficial GES: área de gasto 1). En todos os casos trátase de créditos iniciais previstas no estado de gastos do Orzamento Municipal de 2015 -prorrogado, que son susceptibles de soportar a declaración de crédito non dispoñible no exercicio 2020 e 2021. A non dispoñibilidade do capítulo 2 de gastos en bens correntes estímase realizable baixo a consideración de que existen no exercicio 2020 recursos adicionais extraordinarios procedentes da Deputación Provincial destinados expresamente a esta finalidade polo importe da medida. No exercicio 2021, estímase igualmente realizable a medida baixo a premisa de que se dispoña en dito exercicio dun orzamento municipal actualizado. Sobre recursos non financeiros. O cambio normativo permanente respecto do Imposto sobre Bens Inmobles de natureza urbana por aplicación do artigo 68 do RD lexislativo 2/2004, do 5 de marzo polo que se aproba o texto refundido da Lei Reguladora das Facendas Locais, foi integrado no PEF 2018/2019 como única medida, incorporándose igualmente no presente. O incremento da cota tributaria do IBI -urbana ten a súa orixe na revisión de valores catastrais de carácter colectiva dos bens de natureza urbana, cuxa ponencia de valores foi aproba no exercicio 2013, con efectos no exercicio 2014. Aos incrementos da cota derivados da nova ponencia de valores aplícaselle a redución prevista no citado artigo 68, durante un prazo de 10 anos, sobre a diferenza entre o valor catastral obtido da revisión e o do ano base (2013). É dicir, dito importe distribúese incrementando o valor catastral anual nun 10 por 100 ata acadar no ano 10 o valor total da ponencia revisada. De acordo cos datos dispoñibles o impacto nos exercicios afectados polo presente plan e nos posteriores desta medida normativa de carácter permanente sería o seguinte: - Cálculo da diferenza de valores catastrais: (3) Ano base 2013 - Obtención da base liquidables e aplicación da redución do artigo 68.1. do RD lexislativo 2/2004, do 5 de marzo: (1) Coeficiente redutor sobre a diferenza de valores catastrais dos exercicios 2013 e 2014. (2) A base liquidable calculada só recolle o impacto da revisión de valores catastrais, polo tanto non ten porque coincidir ca base liquidable efectiva de cada ano. (3) Baixo a consideración de que se mantén o tipo impositivo vixente ata o ano 2023. A aplicación da redución do valor catastral actualizado produciu efectos desde xaneiro de 2014, dando lugar a cambios normativos permanentes desde ese exercicio. O cambio normativo permanente do 2020, que inclúe o efecto negativo da redución da recadación prevista polo acordo de suspensión da taxa durante por utilización privativa e aproveitamento especial dominio público local con mesas e cadeiras, consta integrado na previsión tendencial do gasto computable para ese exercicio. No exercicio 2021 os cambios normativos permanentes producirán un incremento do límite do gasto computable de 57.907,78 euros derivado do aumento anual da base liquidable a un ritmo anual do 10 por 100 do aumento do valor catastral entre os exercicios 2013 e 2014. Respecto do Imposto sobre o Incremento de Valor dos Terreos de Natureza urbana, a ordenanza fiscal vixente (BOP núm.150/2008 do 01/07) contempla no seu artigo 11º, a concesión de bonificacións, que oscilan entre o 50 e o 95 por 100 da cota íntegra, nas transmisións de terreos e na transmisión ou constitución de dereitos reais de goce limitativos do dominio, realizadas a título lucrativo por causa de morte a prol dos descendentes e adoptados, os cónxuxes, os ascendentes e os adoptantes. No Concello de Muros, por aplicación analóxica do citado artigo 11º, esta bonificación concédese tamén a aqueles negocios xurídicos de pacto de mellora entre vivos do artigo 214 da Lei 2/2006, do 14 de xuño do dereito civil de Galicia equipáranse a sucesións por causa de morte do Código Civil No exercicio 2020 o importe das bonificacións concedidas representaron unha redución da cota íntegra de 22.278,51 euros. A medida, prevista para o exercicio 2021, implica un aumento dos rendementos previstos por importe de 25.000,00 euros. IV. Conclusión e obxectivo. Os efectos da medida anterior sobre os exercicios 2020 e 2021, dará lugar a obtención dos seguintes resultados en materia de estabilidade, regra de gastos, e sustentabilidade financeira: a) Estabilidade Orzamentaria: b) Regra de gasto: Os importes en negativo son incumprimentos. c) Sustentabilidade financeira. - Débeda pública. - Débeda comercial e PMP. As medidas previstas neste Plan permite nos exercicios 2020 e seguinte acadar o cumprimento do obxectivo de estabilidade e a regra de gasto e sustentabilidade financeira. V. Procedemento de aprobación e publicación. O artigo 23 da Lei Orgánica 2/2012, do 27 de abril de Estabilidade Orzamentaria e Sustentabilidade Financeira (LOEOSF), establece que os plans económico –financeiros elaborados polas Corporacións Locais deberán ser aprobados polo Pleno da Corporación no prazo de 2 meses desde que se produce a constatación do incumprimento e a súa posta en marcha non poderá exceder de tres meses desde dita constatación. O plan económico –financiero, de conformidade co disposto no artigo 9 da Orde HAP/2105/2012, do 1 de outubro, pola que se desenvolven as obrigacións de subministro de información prevista na Lei Orgánica 2/2012, do 27 de abril, deberá remitirse pola propia Corporación ou polo órgano que exerza a tutela financeira ao Ministerio de Facenda e Administracións Públicas no prazo de 5 días desde a súa aprobación. De conformidade co disposto no artigo 23.4 da LOEOSF aos plans económico –financeiros daráselle a mesma publicidade que a establecida polas leis para os Orzamentos da Entidade, e por conseguinte, será de aplicación o disposto no artigo 169.3. do RD lexislativo 2/2004, do 5 de marzo polo que se aproba o texto refundido da Lei Reguladora das Facendas Locais. En virtude do establecido no artigo 171.1 do RD Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, contra o referido acordo definitivo, poderá interpoñerse directamente recurso contencioso-administrativo no prazo de dous meses contados desde o día seguinte ao de publicación do presente anuncio. Todo elo de conformidade co disposto no artigo 46 da Lei 29/98, do 13 de xullo reguladora da Xurisdición Contencioso-administrativa. Muros, 30 de novembro de 2020. A Alcaldesa, María Inés Monteagudo Romero.